Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторите за социјална заштита Никола Димитровски со службена легитимација број 28-0003 и Нена Велковска со службена легитимација број 28-0021 изврши контролен инспекциски надзор над субјектот на инспекцискиот надзор Приватна установа за вон-семејна социјална заштита на стари лица СВЕТИ ЈОВАН СТРУМИЦА Ул.,,11 Септември,,бр.60, Струмица застапуван од одговорното лице Елизабета Николовска и со Записник ИП1 број 16-59 од 01.03.2024 година ја утврди фактичката состојба и врз основа на член 338 од Законот за социјалната заштита („Службен весник на РСМ” број 104/19, 146/19, 275/19, 302/2020, 311/2020, 163/2021, 294/21, 99/22, 236/22 и 65/23) (во натамошниот текст: Законот) го донесе следното

**Р Е Ш Е Н И Е**

Се изрекува **ОПОМЕНА** на Елизабета Николовска, Директор на Приватна установа за социјална заштита на стари лица СВЕТИ ЈОВАН СТРУМИЦА, за да постапи во целост по определените инспекциски мерки под точка 3 и 4 од решението бр. ИП1 16-03 од 22.05.2023 година и да ги **отстрани следните неправилности и недостатоци утврдени при вршење на КОНТРОЛНИОТ инспекциски надзор:**

1. Установата со капацитет од 20 корисници која спаѓа во установите кои сместуваат до 35 корисници да обезбеди соодветен број на вработени стручни кадри и тоа: еден одговорен работник за нега во смена (медицинска сестра-ССС), односно да има вработено четири (4) медицински сестри и пет (5) геронто домаќинки, согласно член 17 од Правилникот за нормативите и стандардите за простор, опрема, стручни кадри и средства потребни за основање и започнување со работа на установа за социјална заштита за стари лица(,,Службен весник на Република Македонија,, бр.125\15).

**Рокот за извршување на изречената инспекциска мерка изнесува 30 дена од приемот на решението.**

2.Установата со капацитет од 20 корисници која спаѓа во установите кои сместуваат до 35 корисници да обезбеди соодветен број на вработени работници и тоа: едно( 1) лице за чистење на станбени единици, заеднички простор, санитарно-хигиенски простории, дворни површини и други отворени површини и едно (1) лице помошен персонал (перална, шивач, хигиена) согласно член 171 став 6 од Законот, член 16 од Законот за установите, член 18 став 1 и став 3 алинеја 2 од Правилникот за нормативите и стандардите за простор, опрема, стручни кадри и средства потребни за основање и започнување со работа на установа за социјална заштита за стари лица („Службен весник“ на РМ, бр.125/15)

**Рокот за извршување на изречената инспекциска мерка изнесува 30 дена од приемот на решението**

3.Раководното или друго овластено лице во установата за социјална заштита е должно веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот.

Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 338 од Законот за социјалната заштита преку инспекторите за социјална заштита Никола Димитровски со службена легитимација број 28-0003 и Нена Велковска со службена легитимација број 28-0021 изврши контролен инспекциски надзор над субјектот на инспекциски надзор Приватна установа за вон-семејна социјална заштита на стари лица СВЕТИ ЈОВАН СТРУМИЦА Ул.,,11 Септември,,бр.60, Струмица застапуван од одговорното лице Елизабета Николовска со цел да се утврди постапувањето на Установата по решение ИП1 број 16-03 од 22.05.2023 година, за отстранување на констатирани недостатоци и неправилности на Записник ИП1 број 16-03 од 22.05.2023 година, во постапката за остварување и користење на услугата на вон-семејна социјална заштита – сместување во установа за стари лица.

Инспекторите за социјална заштита на 29.02.2024 година во Приватна установа за вон-семејна социјална заштита на стари лица СВЕТИ ЈОВАН СТРУМИЦА извршија контролен инспекциски надзор и при надзорот утврдија дека Установата не постапила по мерка 3 и 4 од решението ИП1 број 16-03 од 22.05.2023 година, со што е сторен прекршок по член 350-а став 1 алинеја 1 од Законот за социјалната заштита -,,не постапи по решението за отстранување на констатираните недостатоци и неправилности во определениот рок (член 338 став 1 алинеја 1 и 2 од овој Закон),, односно на денот на контролниот надзор во установата нема соодветен број на вработени стручни кадри.

Согласно член 76 став 2 од Законот за инспекциски надзор („Службен весник на Република Северна Македонија,, број 102/2019), ,,непостапувањето односно делумното постапување по инспекциски акт, претставува основа за примена на инспекциска мерка во согласност со закон,,.

Согласно член 336 став 1 од Законот за социјалната заштита ,,доколку при вршење на инспекциски надзор, овластениот инспектор утврди дека е сторен прекршок од членовите 350, 350-а став 1 алинеја 1, 3, 5 и 6 и став 2 алинеи 1, 2 и 4, 350-б, 351, 352, 353 и 354 од овој закон, овластениот инспектор со решение изрекува опомена и определува рок во кој субјектот на инспекциски надзор е должен да ги отстрани неправилностите и недостатоците утврдени на записник.

Врз основа горенаведеното и утврдената фактичка состојба при контролниот инспекциски надзор, се донесе решение како во диспозитивот.

Жалбата не го задржува извршувањето на решението согласно член 340 став 2 од Законот.

**Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-59 на 08.03.2024 година.

**Инспектори за социјална заштита:**

**Никола Димитровски**

**Нена Велковска**